CELEX: 32018D0142
Language: el
Date: 2018-01-15 00:00:00
Title: Εκτελεστική απόφαση (ΕΕ) 2018/142 της Επιτροπής, της 15ης Ιανουαρίου 2018, για την τροποποίηση της εκτελεστικής απόφασης 2014/762/ΕΕ για τη θέσπιση κανόνων εφαρμογής της απόφασης 1313/2013/ΕΕ του Ευρωπαϊκού Κοινοβουλίου και του Συμβουλίου περί μηχανισμού πολιτικής προστασίας της Ένωσης [κοινοποιηθείσα υπό τον αριθμό C(2018) 71] (Κείμενο που παρουσιάζει ενδιαφέρον για τον ΕΟΧ )

30.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 25/40
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2018/142 ΤΗΣ ΕΠΙΤΡΟΠΉΣ
   της 15ης Ιανουαρίου 2018
   για την τροποποίηση της εκτελεστικής απόφασης 2014/762/ΕΕ για τη θέσπιση κανόνων εφαρμογής της απόφασης 1313/2013/ΕΕ του Ευρωπαϊκού Κοινοβουλίου και του Συμβουλίου περί μηχανισμού πολιτικής προστασίας της Ένωσης
   
      
         [κοινοποιηθείσα υπό τον αριθμό C(2018) 71]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση αριθ. 1313/2013/ΕΕ του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί μηχανισμού πολιτικής προστασίας της Ένωσης (1), και ιδίως το άρθρο 32 παράγραφος 1,
   Εκτιμώντας τα ακόλουθα:
   
               (1)
            
            
               Η εκτελεστική απόφαση 2014/762/ΕΕ (2) της Επιτροπής ορίζει τους στόχους σε επίπεδο ικανοτήτων, τις απαιτήσεις ποιότητας και διαλειτουργικότητας και τη διαδικασία πιστοποίησης και καταχώρισης για την ευρωπαϊκή ικανότητα αντιμετώπισης έκτακτων αναγκών (ΕΙΑΕΑ) καθώς και τις γενικές απαιτήσεις για τις μονάδες πολιτικής προστασίας.
            
         
               (2)
            
            
               Η σοβαρή έλλειψη ιατρικών ομάδων έκτακτης ανάγκης και άλλων ομάδων επέμβασης στον τομέα της υγείας κατά τη διάρκεια της κρίσης του ιού Έμπολα στη Δυτική Αφρική οδήγησε στην έννοια του Ευρωπαϊκού Ιατρικού Σώματος, που αφορά το τμήμα της ΕΙΑΕΑ το οποίο μπορεί να κινητοποιηθεί για επιχειρήσεις αντιμετώπισης κρίσεων σε περίπτωση επιδημικών εξάρσεων και καταστάσεων έκτακτης ανάγκης με επιπτώσεις για την υγεία. Στόχος είναι η ενίσχυση της ικανότητας της Ένωσης στο σύνολό της για την αντιμετώπιση επιδημικών εξάρσεων και καταστάσεων έκτακτης ανάγκης με επιπτώσεις για την υγεία, οι οποίες υπερβαίνουν τις ικανότητες αντιμετώπισης των πληγεισών χωρών, τόσο εντός όσο και εκτός της Ένωσης.
            
         
               (3)
            
            
               Στις απαιτήσεις για τις μονάδες πολιτικής προστασίας πρέπει να λαμβάνονται υπόψη οι αναγνωρισμένες διεθνείς διαδικασίες, όπως η πρωτοβουλία του Παγκόσμιου Οργανισμού Υγείας για την κατάταξη των ιατρικών ομάδων έκτακτης ανάγκης και οι κατευθυντήριες γραμμές που έχει θεσπίσει η Διεθνής Συμβουλευτική Ομάδα για Έρευνα και Διάσωση (INSARAG).
            
         
               (4)
            
            
               Η εκτελεστική απόφαση 2014/762/ΕΕ αναθέτει στην Επιτροπή, σε συνεργασία με τα κράτη μέλη, να αξιολογεί την καταλληλότητα των στόχων σε επίπεδο ικανότητας, τις απαιτήσεις ποιότητας και διαλειτουργικότητας, καθώς και τη διαδικασία πιστοποίησης και καταχώρισης για τους πόρους της ΕΙΑΕΑ τουλάχιστον κάθε δύο έτη και να τις επανεξετάζει, εφόσον απαιτείται. Η διαδικασία πιστοποίησης των πόρων θα πρέπει να προσαρμοστεί, ώστε να ληφθεί υπόψη η πείρα που αποκτήθηκε κατά τη διάρκεια της πρώτης περιόδου.
            
         
               (5)
            
            
               Συνεπώς, η εκτελεστική απόφαση 2014/762/ΕΕ θα πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η εκτελεστική απόφαση 2014/762/ΕΕ τροποποιείται ως εξής:
   
               1)
            
            
               Στο άρθρο 2, προστίθεται το ακόλουθο σημείο 6):
               «6)   “Ευρωπαϊκό Ιατρικό Σώμα”: το τμήμα της ΕΙΑΕΑ που είναι διαθέσιμο για επιχειρήσεις αντιμετώπισης καταστροφών στο πλαίσιο του μηχανισμού της Ένωσης σε περίπτωση σοβαρών καταστάσεων έκτακτης ανάγκης στον τομέα της υγείας.».
            
         
               2)
            
            
               Στο άρθρο 16, η παράγραφος 8 αντικαθίσταται από το ακόλουθο κείμενο:
               «8.   Η πιστοποίηση της μονάδας, της ομάδας τεχνικής βοήθειας και υποστήριξης, της άλλης ικανότητας αντιμετώπισης ή του εμπειρογνώμονα πρέπει να αξιολογηθεί εκ νέου το αργότερο μετά την πάροδο 5 ετών, εάν ο εν λόγω πόρος υποβληθεί εκ νέου για καταχώριση στην ΕΙΑΕΑ.»
            
         
               3)
            
            
               Το παράρτημα II τροποποιείται όπως καθορίζεται στο παράρτημα I της παρούσας απόφασης.
            
         
               4)
            
            
               Το παράρτημα III αντικαθίσταται από το κείμενο του παραρτήματος II της παρούσας απόφασης.
            
         
               5)
            
            
               Το παράρτημα V τροποποιείται όπως καθορίζεται στο παράρτημα III της παρούσας απόφασης.
            
         Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 15 Ιανουαρίου 2018.
      
         
            Για την Επιτροπή
         
         Χρήστος ΣΤΥΛΙΑΝΙΔΗΣ
         
            Μέλος της Επιτροπής
         
      
   
   
      (1)  ΕΕ L 347 της 20.12.2013, σ. 924.
   
      (2)  Εκτελεστική απόφαση 2014/762/ΕΕ της Επιτροπής, της 16ης Οκτωβρίου 2014, για τη θέσπιση κανόνων εφαρμογής της απόφασης αριθ. 1313/2013/ΕΕ του Ευρωπαϊκού Κοινοβουλίου και του Συμβουλίου περί μηχανισμού πολιτικής προστασίας της Ένωσης και για την κατάργηση των αποφάσεων της Επιτροπής 2004/277/ΕΚ, Ευρατόμ και 2007/606/ΕΚ, Ευρατόμ (ΕΕ L 320 της 6.11.2014, σ. 1.).
   
      ΠΑΡΑΡΤΗΜΑ I
      Το παράρτημα II της εκτελεστικής απόφασης 2014/762/ΕΕ τροποποιείται ως εξής:
      
                  1)
               
               
                  Προστίθεται το ακόλουθο τμήμα 18:
                  «18.   Ιατρική ομάδα έκτακτης ανάγκης (EMT) τύπος 1 (σταθερή): Εξωνοσοκομειακή επείγουσα περίθαλψη
                  
                  
                              Καθήκοντα
                           
                           
                              Εξωνοσοκομειακή αρχική επείγουσα περίθαλψη τραυματισμών και άλλες σημαντικές ανάγκες υγειονομικής περίθαλψης, συμπεριλαμβανομένων των ακόλουθων υπηρεσιών:
                              
                                          —
                                       
                                       
                                          διαλογή, αξιολόγηση, πρώτες βοήθειες,
                                       
                                    
                                          —
                                       
                                       
                                          σταθεροποίηση και παραπομπή των σοβαρών επειγόντων περιστατικών με τραύματα ή χωρίς,
                                       
                                    
                                          —
                                       
                                       
                                          τελική περίθαλψη ήσσονος σημασίας επειγόντων περιστατικών με τραύματα ή χωρίς.
                                       
                                    
                        
                              Ικανότητες
                           
                           
                              Ημερήσιες υπηρεσίες για τουλάχιστον 100 εξωνοσοκομειακές ιατρικές επισκέψεις/ημέρα.
                           
                        
                              Βασικές συνιστώσες
                           
                           
                              Απαιτήσεις της ομάδας και του προσωπικού:
                              
                                          —
                                       
                                       
                                          Διαχείριση: προσωπικό για την κάλυψη των καθηκόντων του επικεφαλής ομάδας, του αναπληρωτή επικεφαλής ομάδας, του υπαλλήλου- συνδέσμου (σύνδεσμος με το κέντρο υποδοχής/αναχώρησης, το κέντρο συντονισμού επιχειρήσεων επιτόπου ή άλλου μηχανισμού συντονισμού ανάλογα με την περίπτωση, την τοπική διαχειριστική αρχή επειγόντων περιστατικών), και του υπεύθυνου προστασίας και ασφάλειας.
                                       
                                    
                                          —
                                       
                                       
                                          Επαγγελματίες του τομέα της υγείας: όπως ορίζονται στα ελάχιστα πρότυπα της ΠΟΥ.
                                       
                                    
                                          —
                                       
                                       
                                          Υλικοτεχνική υποστήριξη: 1 διευθυντής ομάδας υλικοτεχνικής υποστήριξης + ομάδα υλικοτεχνικής υποστήριξης σύμφωνα με τις απαιτήσεις αυτάρκειας.
                                       
                                    Η ομάδα συμμορφώνεται με την “κατάταξη και τα ελάχιστα πρότυπα για τις αλλοδαπές ιατρικές ομάδες παρέμβασης σε αιφνίδια επέλευση καταστροφών” και τις συνακόλουθες ή συμπληρωματικές κατευθυντήριες γραμμές που έχουν εκδοθεί από την Παγκόσμια Οργάνωση Υγείας (ΠΟΥ).
                           
                        
                              Αυτάρκεια
                           
                           
                              Η ομάδα θα πρέπει να εξασφαλίζει αυτάρκεια καθ' όλη τη διάρκεια του χρόνου ανάπτυξης. Εφαρμόζονται το άρθρο 12 και, επιπλέον, τα ελάχιστα πρότυπα της Παγκόσμιας Οργάνωσης Υγείας (ΠΟΥ).
                           
                        
                              Ανάπτυξη
                           
                           
                              Ετοιμότητα αναχώρησης εντός 24-48 ωρών κατά μέγιστο από τη στιγμή της αποδοχής της προσφοράς.
                              Ικανότητα ανάληψης δράσης επί 14 τουλάχιστον ημέρες.»
                           
                        
            
                  2)
               
               
                  Προστίθεται το ακόλουθο τμήμα 19:
                  «19.   Ιατρική ομάδα έκτακτης ανάγκης (EMT) τύπος 1 (κινητή): Εξωνοσοκομειακή επείγουσα περίθαλψη
                  
                  
                              Καθήκοντα
                           
                           
                              Εξωνοσοκομειακή αρχική επείγουσα περίθαλψη για τραυματισμούς και άλλες σημαντικές ανάγκες υγειονομικής περίθαλψης, συμπεριλαμβανομένων των ακόλουθων υπηρεσιών:
                              
                                          —
                                       
                                       
                                          διαλογή, αξιολόγηση, πρώτες βοήθειες,
                                       
                                    
                                          —
                                       
                                       
                                          σταθεροποίηση και παραπομπή των σοβαρών επειγόντων περιστατικών με τραύματα ή χωρίς,
                                       
                                    
                                          —
                                       
                                       
                                          τελική περίθαλψη ήσσονος σημασίας επειγόντων περιστατικών με τραύματα ή χωρίς.
                                       
                                    
                        
                              Ικανότητες
                           
                           
                              Ημερήσιες υπηρεσίες για τουλάχιστον 50 εξωνοσοκομειακές ιατρικές επισκέψεις/ημέρα.
                           
                        
                              Βασικές συνιστώσες
                           
                           
                              Απαιτήσεις που αφορούν την ομάδα και το προσωπικό:
                              
                                          —
                                       
                                       
                                          Διαχείριση: προσωπικό για την κάλυψη των καθηκόντων του επικεφαλής ομάδας, του αναπληρωτή επικεφαλής ομάδας, του υπαλλήλου- συνδέσμου (σύνδεσμος με το κέντρο υποδοχής/αναχώρησης, το κέντρο συντονισμού επιχειρήσεων επιτόπου ή άλλου μηχανισμού συντονισμού ανάλογα με την περίπτωση, την τοπική διαχειριστική αρχή περιπτώσεων έκτακτης ανάγκης), και του υπεύθυνου προστασίας και ασφάλειας.
                                       
                                    
                                          —
                                       
                                       
                                          Επαγγελματίες του τομέα της υγείας: όπως ορίζεται στα ελάχιστα πρότυπα της ΠΟΥ.
                                       
                                    
                                          —
                                       
                                       
                                          Υλικοτεχνική υποστήριξη: 1 διευθυντής ομάδας υλικοτεχνικής υποστήριξης + ομάδα υλικοτεχνικής υποστήριξης σύμφωνα με τις απαιτήσεις αυτάρκειας.
                                       
                                    Η ομάδα συμμορφώνεται με την “2κατάταξη και τα ελάχιστα πρότυπα για τις αλλοδαπές ιατρικές ομάδες παρέμβασης σε αιφνίδια επέλευση καταστροφών” και τις συνακόλουθες ή συμπληρωματικές κατευθυντήριες γραμμές που έχουν εκδοθεί από την Παγκόσμια Οργάνωση Υγείας (ΠΟΥ).
                           
                        
                              Αυτάρκεια
                           
                           
                              Η ομάδα θα πρέπει να εξασφαλίζει αυτάρκεια καθ' όλη τη διάρκεια του χρόνου ανάπτυξης. Εφαρμόζονται το άρθρο 12 και, επιπλέον, τα ελάχιστα πρότυπα της Παγκόσμιας Οργάνωσης Υγείας (ΠΟΥ).
                           
                        
                              Ανάπτυξη
                           
                           
                              Ετοιμότητα αναχώρησης εντός 24-48 ωρών κατά μέγιστο από τη στιγμή της αποδοχής της προσφοράς.
                              Ικανότητα ανάληψης δράσης επί 14 τουλάχιστον ημέρες.»
                           
                        
            
                  3)
               
               
                  Προστίθεται το ακόλουθο τμήμα 20:
                  «20.   Ιατρική ομάδα έκτακτης ανάγκης (EMT) τύπου 2: ενδονοσοκομειακή επείγουσα χειρουργική περίθαλψη
                  
                  
                              Καθήκοντα
                           
                           
                              Ενδονοσοκομειακή εντατική περίθαλψη, γενική και μαιευτική χειρουργική για ασθενείς με τραύματα και άλλες σημαντικές παθήσεις, συμπεριλαμβανομένων των ακόλουθων υπηρεσιών:
                              
                                          —
                                       
                                       
                                          εισαγωγή/εξέταση νέων ασθενών και ασθενών που έχουν παραπεμφθεί και αντιπαραπεμφθεί,
                                       
                                    
                                          —
                                       
                                       
                                          διαλογή και αξιολόγηση για τις χειρουργικές επεμβάσεις,
                                       
                                    
                                          —
                                       
                                       
                                          προηγμένα συστήματα υποστήριξης ζωτικών λειτουργιών,
                                       
                                    
                                          —
                                       
                                       
                                          τελική περίθαλψη απλών τραυμάτων και καταγμάτων,
                                       
                                    
                                          —
                                       
                                       
                                          χειρουργικές επεμβάσεις για τον περιορισμό των βλαβών,
                                       
                                    
                                          —
                                       
                                       
                                          γενικές και μαιευτικές επείγουσες χειρουργικές επεμβάσεις,
                                       
                                    
                                          —
                                       
                                       
                                          ενδονοσοκομειακή περίθαλψη για επείγοντα περιστατικά εκτός τραυματισμών,
                                       
                                    
                                          —
                                       
                                       
                                          απλή αναισθησία, ακτίνες Χ, αποστείρωση, εργαστηριακές εξετάσεις και μετάγγιση αίματος,
                                       
                                    
                                          —
                                       
                                       
                                          υπηρεσίες αποκατάστασης και παρακολούθησης των ασθενών.
                                       
                                    Ικανότητα υποδοχής και ενσωμάτωσης εξειδικευμένων ομάδων περίθαλψης για εργασία εντός των εγκαταστάσεων, εάν ορισμένες από τις υπηρεσίες δεν μπορούν να παρασχεθούν από την ομάδα.
                           
                        
                              Ικανότητες
                           
                           
                              Ημερήσιες και νυκτερινές υπηρεσίες (κάλυψη 24/7, εάν είναι αναγκαίο), που περιλαμβάνουν τουλάχιστον:
                              
                                          —
                                       
                                       
                                          1 χειρουργείο με 1 αίθουσα· τουλάχιστον 20 νοσοκομειακές κλίνες ανά χειρουργικό τραπέζι,
                                       
                                    
                                          —
                                       
                                       
                                          ικανότητα για 7 μείζονες ή 15 ελάσσονες χειρουργικές επεμβάσεις ανά ημέρα.
                                       
                                    
                        
                              Βασικές συνιστώσες
                           
                           
                              Απαιτήσεις της ομάδας και του προσωπικού:
                              
                                          —
                                       
                                       
                                          Διαχείριση: 1 επικεφαλής ομάδας· 1 αναπληρωτής επικεφαλής ομάδας· 1 υπάλληλος-σύνδεσμος (σύνδεσμος με το κέντρο υποδοχής/αναχώρησης, το κέντρο συντονισμού επιχειρήσεων επιτόπου ή άλλου μηχανισμού συντονισμού ανάλογα με την περίπτωση, την τοπική διαχειριστική αρχή περιπτώσεων έκτακτης ανάγκης)· 1 υπεύθυνος προστασίας και ασφάλειας.
                                       
                                    
                                          —
                                       
                                       
                                          Επαγγελματίες του τομέα της υγείας: όπως ορίζονται στα ελάχιστα πρότυπα της Παγκόσμιας Οργάνωσης Υγείας (ΠΟΥ).
                                       
                                    
                                          —
                                       
                                       
                                          Υλικοτεχνική υποστήριξη: 1 διευθυντής ομάδας υλικοτεχνικής υποστήριξης + ομάδα υλικοτεχνικής υποστήριξης για την EMT και τους ασθενείς της.
                                       
                                    Η ομάδα συμμορφώνεται με την “κατάταξη και τα ελάχιστα πρότυπα για τις αλλοδαπές ιατρικές ομάδες παρέμβασης σε αιφνίδια επέλευση καταστροφών” και τις συνακόλουθες ή συμπληρωματικές κατευθυντήριες γραμμές που έχουν εκδοθεί από την ΠΟΥ.
                           
                        
                              Αυτάρκεια
                           
                           
                              Η ομάδα θα πρέπει να εξασφαλίζει αυτάρκεια καθ' όλη τη διάρκεια του χρόνου ανάπτυξης. Εφαρμόζονται το άρθρο 12 και, επιπλέον, τα ελάχιστα πρότυπα της ΠΟΥ.
                           
                        
                              Ανάπτυξη
                           
                           
                              Ετοιμότητα για αναχώρηση εντός 48-72 ωρών κατά μέγιστο από τη στιγμή της αποδοχής της προσφοράς, και ικανότητα ανάληψης δράσης επιτόπου εντός 24-96 ωρών.
                              Ικανότητα ανάληψης δράσης για 3 τουλάχιστον εβδομάδες εκτός της Ένωσης, και για τουλάχιστον 14 ημέρες εντός της Ένωσης.»
                           
                        
            
                  4)
               
               
                  Προστίθεται το ακόλουθο τμήμα 21:
                  «21.   Ιατρική ομάδα έκτακτης ανάγκης (EMT) τύπος 3: ενδονοσοκομειακή περίθαλψη με παραπεμπτικό
                  
                  
                              Καθήκοντα
                           
                           
                              Ενδονοσοκομειακή σύνθετη χειρουργική περίθαλψη με παραπεμπτικό, περιλαμβανομένης ικανότητας εντατικής περίθαλψης και συμπεριλαμβανομένων των ακόλουθων υπηρεσιών:
                              
                                          —
                                       
                                       
                                          ικανότητα παροχής υπηρεσιών της EMT τύπου 2,
                                       
                                    
                                          —
                                       
                                       
                                          περίθαλψη σύνθετη επανορθωτική τραυμάτων και ορθοπεδική,
                                       
                                    
                                          —
                                       
                                       
                                          απλή αναισθησία, ακτίνες Χ, αποστείρωση, εργαστηριακές εξετάσεις και μετάγγιση αίματος,
                                       
                                    
                                          —
                                       
                                       
                                          υπηρεσίες αποκατάστασης και παρακολούθησης των ασθενών,
                                       
                                    
                                          —
                                       
                                       
                                          αναισθησία υψηλού επιπέδου για παιδιά και ενήλικες,
                                       
                                    
                                          —
                                       
                                       
                                          κλίνες μονάδων εντατικής θεραπείας (ΜΕΘ) με παρακολούθηση επί 24 ώρες και ικανότητα εξαερισμού,
                                       
                                    
                                          —
                                       
                                       
                                          υπηρεσίες αποδοχής και παραπομπής από τις EMT τύπων 1 και 2, και από το εθνικό σύστημα υγείας.
                                       
                                    Μπορούν να περιλαμβάνονται εξειδικευμένες υπηρεσίες, όπως: περίθαλψη εγκαυμάτων· αιμοκάθαρση και περίθαλψη συνδρόμου σύνθλιψης· γναθοπροσωπική χειρουργική· αρθροπλαστική χειρουργική· εντατική αποκατάσταση· υγεία των μητέρων· περίθαλψη νεογνών και παιδιατρική περίθαλψη· μεταφορά και επαναπατρισμός.
                           
                        
                              Ικανότητες
                           
                           
                              Ημερήσιες και νυκτερινές υπηρεσίες (κάλυψη 24/7, εάν είναι αναγκαίο), που περιλαμβάνουν τουλάχιστον:
                              
                                          —
                                       
                                       
                                          1 χειρουργείο με τουλάχιστον 2 χειρουργικά τραπέζια σε δύο διαφορετικές αίθουσες εντός της ζώνης του χειρουργείου, τουλάχιστον 40 νοσοκομειακές κλίνες (20 ανά χειρουργικό τραπέζι), και 4-6 κλίνες εντατικής θεραπείας. Πρόσθετα χειρουργικά τραπέζια απαιτούν το κάθε ένα επιπλέον 20 νοσοκομειακές κλίνες, προκειμένου να εξασφαλίζεται κατάλληλη μετεγχειρητική ικανότητα,
                                       
                                    
                                          —
                                       
                                       
                                          ικανότητα για 15 μείζονες ή 30 ελάσσονες χειρουργικές επεμβάσεις ανά ημέρα.
                                       
                                    
                        
                              Βασικές συνιστώσες
                           
                           
                              Απαιτήσεις που αφορούν την ομάδα και το προσωπικό:
                              
                                          —
                                       
                                       
                                          Διαχείριση: 1 επικεφαλής ομάδας· 1 αναπληρωτής επικεφαλής ομάδας· 1 υπάλληλος-σύνδεσμος (σύνδεσμος με το κέντρο υποδοχής/αναχώρησης, το κέντρο συντονισμού επιχειρήσεων επιτόπου ή άλλου μηχανισμού συντονισμού ανάλογα με την περίπτωση, την τοπική διαχειριστική αρχή περιπτώσεων έκτακτης ανάγκης)· 1 υπεύθυνος προστασίας και ασφάλειας.
                                       
                                    
                                          —
                                       
                                       
                                          Ομάδα επαγγελματιών του τομέα της υγείας: όπως ορίζεται στα ελάχιστα πρότυπα της Παγκόσμιας Οργάνωσης Υγείας (ΠΟΥ).
                                       
                                    
                                          —
                                       
                                       
                                          Ομάδα υλικοτεχνικής υποστήριξης: 1 διευθυντής ομάδας υλικοτεχνικής υποστήριξης + ομάδα υλικοτεχνικής υποστήριξης για την EMT και τους ασθενείς της.
                                       
                                    Η ομάδα συμμορφώνεται με την “κατάταξη και τα ελάχιστα πρότυπα για τις αλλοδαπές ιατρικές ομάδες παρέμβασης σε αιφνίδια επέλευση καταστροφών” και τις συνακόλουθες ή συμπληρωματικές κατευθυντήριες γραμμές που έχουν εκδοθεί από την ΠΟΥ.
                           
                        
                              Αυτάρκεια
                           
                           
                              Η ομάδα θα πρέπει να εξασφαλίζει αυτάρκεια καθ' όλη τη διάρκεια του χρόνου ανάπτυξης. Εφαρμόζονται το άρθρο 12 και, επιπλέον, τα ελάχιστα πρότυπα της Παγκόσμιας Οργάνωσης Υγείας (ΠΟΥ).
                           
                        
                              Ανάπτυξη
                           
                           
                              Ετοιμότητα για αναχώρηση εντός 48-72 ωρών κατά μέγιστο από τη στιγμή της αποδοχής της προσφοράς, και η ικανότητα ανάληψης δράσης επιτόπου εντός 5-7 ημερών.
                              Ικανότητα ανάληψης δράσης για 8 τουλάχιστον εβδομάδες εκτός της Ένωσης, και για τουλάχιστον 14 ημέρες εντός της Ένωσης.»
                           
                        
            
   
      ΠΑΡΑΡΤΗΜΑ II
      Το παράρτημα III της εκτελεστικής απόφασης 2014/762/ΕΕ τροποποιείται ως εξής:
      «
            ΠΑΡΑΡΤΗΜΑ ΙΙΙ
            
               ΣΤΟΧΟΙ ΣΕ ΕΠΙΠΕΔΟ ΙΚΑΝΟΤΗΤΑΣ ΤΗΣ ΕΙΑΕΑ
            
            
               Μονάδες
            
            
                        Μονάδα
                     
                     
                        Αριθμός μονάδων που είναι ταυτόχρονα διαθέσιμες για ανάπτυξη (1)
                     
                  
                        
                           HCP (Άντληση υψηλής δυναμικότητας)
                     
                     
                        6
                     
                  
                        
                           MUSAR (Έρευνα και διάσωση σε αστικό περιβάλλον υπό περιστάσεις μέτριας σοβαρότητας — 1 για συνθήκες ψύχους)
                     
                     
                        6
                     
                  
                        
                           WP (Καθαρισμός νερού)
                     
                     
                        2
                     
                  
                        
                           FFFP (Εναέρια μονάδα αντιμετώπισης δασικών πυρκαγιών με αεροπλάνα)
                     
                     
                        2
                     
                  
                        
                           AMP (Προωθημένο κινητό ιατρείο)
                     
                     
                        2 (2)
                     
                  
                        
                           ETC (Προσωρινή κατασκήνωση έκτακτης ανάγκης)
                     
                     
                        2
                     
                  
                        
                           HUSAR (Έρευνα και διάσωση σε αστικό περιβάλλον υπό εξαιρετικά δυσχερείς περιστάσεις)
                     
                     
                        2
                     
                  
                        
                           CBRNDET (Ανίχνευση και δειγματοληψία ΧΒΑΠ)
                     
                     
                        2
                     
                  
                        
                           GFFF (Αντιμετώπιση δασικών πυρκαγιών στο έδαφος)
                     
                     
                        2
                     
                  
                        
                           GFFF-V (Αντιμετώπιση δασικών πυρκαγιών στο έδαφος με οχήματα)
                     
                     
                        2
                     
                  
                        
                           CBRNUSAR (Έρευνα και διάσωση σε αστικό περιβάλλον σε συνθήκες ΧΒΑΠ)
                     
                     
                        1
                     
                  
                        
                           AMP-S (Προωθημένο κινητό ιατρείο με ικανότητα χειρουργικών επεμβάσεων)
                     
                     
                        1 (2)
                     
                  
                        
                           FC (Συγκράτηση πλημμυρών)
                     
                     
                        2
                     
                  
                        
                           FRB (Διάσωση πλημμυροπαθών με λέμβους)
                     
                     
                        2
                     
                  
                        
                           MEVAC (Ιατρική εναέρια απομάκρυνση/εκκένωση θυμάτων καταστροφών)
                     
                     
                        1
                     
                  
                        
                           FHOS (Κινητό νοσοκομείο)
                     
                     
                        1 (2)
                     
                  
                        
                           FFFH (Εναέρια μονάδα αντιμετώπισης δασικών πυρκαγιών με ελικόπτερα)
                     
                     
                        2
                     
                  
                        
                           EMT τύπου 1 σταθερή (ιατρική ομάδα έκτακτης ανάγκης τύπου 1: εξωνοσοκομειακή επείγουσα περίθαλψη - σταθερή)
                     
                     
                        5
                     
                  
                        
                           EMT τύπου 1 κινητή (ιατρική ομάδα έκτακτης ανάγκης τύπου 1: εξωνοσοκομειακή επείγουσα περίθαλψη - κινητή)
                     
                     
                        2
                     
                  
                        
                           EMT τύπου 2 (ιατρική ομάδα έκτακτης ανάγκης τύπου 2: ενδονοσοκομειακή επείγουσα χειρουργική περίθαλψη)
                     
                     
                        3
                     
                  
                        
                           EMT τύπου 3 (ιατρική ομάδα έκτακτης ανάγκης τύπου 3: ενδονοσοκομειακή περίθαλψη με παραπεμπτικό)
                     
                     
                        1
                     
                  
               
            
               Ομάδες τεχνικής βοήθειας και υποστήριξης
            
            
                        Ομάδα τεχνικής βοήθειας και υποστήριξης
                     
                     
                        Αριθμός των TAST που είναι ταυτόχρονα διαθέσιμες για ανάπτυξη (1)
                     
                  
                        
                           TAST (Ομάδα τεχνικής βοήθειας και υποστήριξης)
                     
                     
                        2
                     
                  
               
            
               Άλλες ικανότητες αντιμετώπισης
            
            
                        Άλλη ικανότητα αντιμετώπισης
                     
                     
                        Αριθμός άλλων ικανοτήτων αντιμετώπισης που είναι ταυτόχρονα διαθέσιμες για ανάπτυξη (1)
                     
                  
                        Ομάδες έρευνας και διάσωσης σε ορεινό περιβάλλον
                     
                     
                        2
                     
                  
                        Ομάδες έρευνας και διάσωσης στο νερό
                     
                     
                        2
                     
                  
                        Ομάδες έρευνας και διάσωσης σε σπήλαια
                     
                     
                        2
                     
                  
                        Ομάδες με ειδικό εξοπλισμό έρευνας και διάσωσης, π.χ. ρομπότ ερευνών
                     
                     
                        2
                     
                  
                        Ομάδες με μη επανδρωμένα εναέρια οχήματα
                     
                     
                        2
                     
                  
                        Ομάδες αντιμετώπισης περιστατικών στη θάλασσα
                     
                     
                        2
                     
                  
                        Ομάδες τεχνολογίας κατασκευών για τη διεξαγωγή εκτιμήσεων ζημιών και ασφάλειας, αξιολογήσεων κτιρίων που προορίζονται για κατεδάφιση/επισκευή, αξιολογήσεων υποδομών και για την παροχή βραχυπρόθεσμης αντιστήριξης
                     
                     
                        2
                     
                  
                        Υποστήριξη απομάκρυνσης/εκκένωσης: περιλαμβανομένων ομάδων διαχείρισης πληροφοριών και υλικοτεχνικής υποστήριξης
                     
                     
                        2
                     
                  
                        Πυρόσβεση: συμβουλευτικές ομάδες/ομάδες αξιολόγησης
                     
                     
                        2
                     
                  
                        Ομάδες απολύμανσης από ΧΒΑΠ
                     
                     
                        2
                     
                  
                        Κινητά εργαστήρια για περιβαλλοντικές καταστάσεις έκτακτης ανάγκης
                     
                     
                        2
                     
                  
                        Ομάδες ή πλατφόρμες επικοινωνίας για την ταχεία αποκατάσταση των επικοινωνιών σε απομακρυσμένες περιοχές
                     
                     
                        2
                     
                  
                        Αεροπλάνα ιατρικής εναέριας απομάκρυνσης/εκκένωσης, αεροασθενοφόρο και ελικόπτερο ιατρικής εναέριας απομάκρυνσης/εκκένωσης ξεχωριστά για το εσωτερικό της Ευρώπης ή για όλο τον κόσμο
                     
                     
                        2
                     
                  
                        Πρόσθετη δυναμικότητα καταλύματος: μονάδες για 250 άτομα (50 σκηνές), συμπεριλαμβανομένης μιας μονάδας αυτάρκειας για το προσωπικό διαχείρισης
                     
                     
                        100
                     
                  
                        Δέσμη εργαλείων καταλύματος για πρόσθετη δυναμικότητα: μονάδες για 2 500  άτομα (500 αδιάβροχα καλύμματα)· η δέσμη εργαλείων μπορεί να αγοραστεί στην τοπική αγορά
                     
                     
                        6
                     
                  
                        Αντλίες νερού με ελάχιστη δυναμικότητα άντλησης 800 l/min
                     
                     
                        100
                     
                  
                        Ηλεκτρογεννήτριες 5-150 kW
                        Ηλεκτρογεννήτριες άνω των 150 kW
                     
                     
                        100
                        10
                     
                  
                        Ικανότητες για την αντιμετώπιση θαλάσσιας ρύπανσης
                     
                     
                        ανάλογα με τις ανάγκες
                     
                  
                        Ιατρικές ομάδες έκτακτης ανάγκης για την παροχή εξειδικευμένης περίθαλψης
                     
                     
                        8
                     
                  
                        Κινητά εργαστήρια βιοασφάλειας
                     
                     
                        4
                     
                  
                        Μόνιμη ικανότητα σε θέματα μηχανικής
                     
                     
                        1
                     
                  
                        Άλλες ικανότητες αντιμετώπισης που είναι απαραίτητες για την αντιμετώπιση των κινδύνων που έχουν εντοπιστεί
                     
                     
                        ανάλογα με τις ανάγκες
                     
                  
                        (1)
                     
                     
                        Για τη διασφάλιση αυτής της διαθεσιμότητας, είναι δυνατή η καταχώριση μεγαλύτερου αριθμού ικανοτήτων στην ΕΙΑΕΑ (π.χ. σε περίπτωση εναλλαγής). Ομοίως, σε περίπτωση που τα κράτη μέλη διαθέτουν περισσότερες ικανότητες, μπορεί να καταχωριστεί μεγαλύτερος αριθμός στην ΕΙΑΕΑ.
                     
                  
                        (2)
                     
                     
                        Για αυτό τον τύπο μονάδας, η δυνατότητα καταχώρισης μεγαλύτερου αριθμού ικανοτήτων στην ΕΙΑΕΑ δεν είναι δυνατή. Ο στόχος σε επίπεδο ικανότητας για τον τύπο αυτό μονάδας λήγει το αργότερο στις 31 Δεκεμβρίου 2019.
                     
                  »
   
   
      ΠΑΡΑΡΤΗΜΑ III
      Το παράρτημα V της εκτελεστικής απόφασης 2014/762/ΕΕ τροποποιείται ως εξής:
      
                  1)
               
               
                  Ο τίτλος του παραρτήματος αντικαθίσταται από τον ακόλουθο τίτλο:
                  
                     «ΔΙΑΔΙΚΑΣΙΑ ΠΙΣΤΟΠΟΙΗΣΗΣ ΚΑΙ ΚΑΤΑΧΩΡΙΣΗΣ ΓΙΑ ΤΗΝ ΕΙΑΕΑ»
                  
               
            
                  2)
               
               
                  Ο πίνακας στο τέλος του παραρτήματος, αντικαθίσταται από τον ακόλουθο κείμενο:
                  «ΣΤΑΔΙΑ ΠΙΣΤΟΠΟΙΗΣΗΣ
                  
                           
                              1.
                           
                           
                              Η διαδικασία πιστοποίησης περιλαμβάνει συμβουλευτική επίσκεψη, άσκηση επί χάρτου και πεδίου. Η άσκηση πεδίου μπορεί να μην ισχύει για θέματα που σχετίζονται με τις μονάδες πυρόσβεσης, τις προσωρινές κατασκηνώσεις έκτακτης ανάγκης, τις ιατρικές μονάδες εναέριας απομάκρυνσης/εκκένωσης, και ορισμένες άλλες ικανότητες αντιμετώπισης για κάθε περίπτωση χωριστά.
                           
                        
                           
                              2.
                           
                           
                              Οι ομάδες αστικής έρευνας και διάσωσης (μεσαία και βαρέα) θεωρούνται πιστοποιημένες εάν έχουν υποβληθεί σε INSARAG. (INSARAG External Classification). Δεν δημιουργείται ειδική διαδικασία πιστοποίησης για τις ομάδες έρευνας και διάσωσης σε αστικές περιοχές στο πλαίσιο της ΕΙΑΕΑ.
                           
                        
                           
                              3.
                           
                           
                              Οι ιατρικές ομάδες έκτακτης ανάγκης (τύποι 1, 2, 3 και εξειδικευμένης περίθαλψης) θεωρούνται πιστοποιημένες εάν έχουν υποβληθεί σε διαδικασία επαλήθευσης της Παγκόσμιας Οργάνωσης Υγείας (ΠΟΥ). Η καταχώριση και η διαδικασία πιστοποίησης των ιατρικών ομάδων έκτακτης ανάγκης στην ΕΙΑΕΑ συμπληρώνουν τη διαδικασία επαλήθευσης της ΠΟΥ.».